**ОТЧЕТЕН – ДОКЛАД**

за дейността на НЧ „Отец Паисий – 1927“

с. Мечка, община Иваново, област Русе

за изминалата 2023 година

През годините българското читалище се превръща в най-масовата и разпространена форма, призвана да задоволява културните потребности на населението по места. Читалището представлява една от най–уважаваните дълговечни институции в България, на която е отредено специално място в историята на българското общество. Именно това е причината до днес думата „читалище“ да е изпълнена с толкова много смисъл и воля за българщината, а ние – домакините и пазителите на НЧ „Отец Паисий – 1927“ в с. Мечка – да сме горди и отговорни към дейността на нашето читалище.

 **БИБЛИОТЕЧЕН ФОНТ**

Библиотеката ни разполага с библиотечен фонд от книги и други библиотечни важни материали, предлага различни информационни услуги за книги, списания и интернет. През изминалата година бяха закупени интересни заглавия на печатни произведения, към които проявяват голям интерес нашите читатели. От своя страна, читатели дариха 123 книги на стойност 634.18 лева.

Библиотечният фонд към този момент е 8761 бр. екземпляра книги

Читатели - 84.

Посещения за 2023 г. – 519

НЧ има спечелен проект от МНИСТЕРСТВО НА КУЛТУРАТА за книги на стойност 1229.40 лева , които са вече в библиотеката на читалището.

 **ХУДОЖЕСТВЕНА САМОДЕЙНОСТ**

През изминалата 2023 година сме се старали да изпълним заложените мероприятия по приетия **КУЛТУРЕН КАЛЕНАР ОТ ОБЩИНСКИ СЪВЕТ ИВАНОВО И ДА ДОПЪЛВАМЕ С ИНТЕРЕСНИ ИНИЦИАТИВИ ЗА ПОПУЛЯРИЗИРАМЕ НАШАТА ДЕЙНОСТ**.

През 2023 година в читалището бяха отбелязани не една бележити дати и събития.

По стар обичай **„Бабинден“** беше отбелязан и отпразнуван с жените от селото, като бяха поканени и взеха участие в празника д-р Радоева и Гинка Василева - акушер. Изработени бяха грамоти „мис баба“, „най-млада баба“ и „баба с най-голям опит“.

**„Денят на лозаря – Трифон Зарезан“** беше отпразнуван с местните жители на чаша вино и символно зарязване на лозята. Женската фолклорна група и Мъжката коледарска група взеха участие с песни за виното и лозята. Национална телевизия БНТ-1 засне събитието и беше излъчен репортаж в ефира на телевизията. Празникът завърши по традиция на сладка приказка и почерпка. На най-добрите ВИНАРИ се връчиха грамоти за НАЙ-ДОБРОТО ВИНО, направено с любов.

На първи март – **Баба Марта,** посетихме учениците от ОУ„Ангел Кънчев“ -град Русе, и завързахме на всички деца саморъчно направени от нас мартеници. Оформихме и подредихме кът с украсено мартенско дръвче. Закичихме и хората от село Мечка за здраве и берекет.

Организирахме и празник по случай **Денят на самодееца** с нашите самодейци, които ни представят достойно на всяко местно, регионални и национално участие.

Разбира се, тържествено беше отбелязан и празника **3 март** на паметника с участието на млада гайдарка от Клуб Традиция –Русе и молебен в памет на загиналите войни от Анхимандрит Емилиян. На празника присъстваха много жители и гости на общината, а много млади хора бяха в празнични красиви носии.

**Осми март** – Денят на жената и майката отбелязахме с общоселски празник.

Участвахме на празника **„Греяна ракия и залева чорба“** в село Бабово**.** Представихме се много добре в кулинарната изложба на старовременски ястия и спечелихме грамота, плакет и бронзов медал.

Представихме се и на фолклорният празник в **с. Ново село – „Вълнена багрилница – руно и игрилница“** - ново, различно, интересно и поучително мероприятие. Празник с много добра организация и гостоприемство. Спечелихме грамоти и сувенири.

За **24 май** бяха уважени бяха нашите бивши учители от родното ни училище - 14 учители пенсионери със скромен празник и поздравления. Щом зазвуча „Върви, народе, възродени“, всички те се просълзиха и бяха трогнати от уважението... Всеки получи българския трибагреник за спомен от нас.

**1 юни – Международният ден на детето** беше отбелязан в центъра на село Мечка с местни и гостуващи деца. Над 45 малчугани взеха участие в празника. За тяхното настроение се погрижиха „Веселяците“ със забавни игри и занимания. Беше подсигурена почерпка за всяко дете от сладки лакомства. Селото оживя от детски песнички и стихчета, които най-смелите изпълниха с много желание. Да виждаш щастливи деца - това е нaградата за направеното с малко средства, но с голямо желание.

За **Еньов ден** **- ден на билките** набрахме букети от цветя и лековити билки и ги сплетохме във венец за здраве с жените от ЖФГ.

Взехме участие и във **фолклорния фестивал на село Сваленик** и там оцениха участието на Фолклорната група с грамота за участие.

Храмовият празник при храм „Св.Св. Апостоли Петър и Павел“- **Петров ден,** беше отбелязан за пръв път в църквата и после в центъра на селото с раздаване на курбан и почерпки с активното участие на жителите на селото. С благодарност към Величко Попов и ЖФГ се получи прекрасна музикална програма, а местното население създаде един прекрасен празник с глъчка, песни и много настроение.

Женската фолклорна група се представи на високо ниво и на **„Празник на** **царевицата“ в с. Страхилово!** Поканата беше направена от ПК, с. Страхилово, чрез Русанка Трифонова - председател на ПК–Мечка. Групата спечели грамота, диплом за участие и сребърен медал.

Взехме участие в **Първия народен събор в село Долец, община Попово,** като спечелихме сребърен медал и диплом за участие. Журито бе ръководено от акд. д-р Иван Симеонов и гл. ас. д-р. Ана Борисова.

В събора на **с. Писанец „Да си попеем и поиграем, както ний си знаем“** женската ни фолклорна група спечели най-много награди - 3 грамоти, 3 плакета и стенен часовник.

Имахме активно участие в подготовката на празника **„От Поломието до Дунав** **заедно“ – с.о. Стълпище.** Там Женската фолклорна група се представи достойно. Представихме и изложба на плодове и зеленчуци от нашите градини.

Включихме се и в практическото занимание за **пресъздаване на везби в** **Историческия музей-Русе** с участието на Елисавета Йорданова.

**15 септември - Първият учебен ден** бе почетен от нашите учители, които се събраха в Пенсионерски клуб Мечка. Споделиха спомените си за учители и родители, с какъв трепет са се подготвяли за първият школски звънец, а най-възрастната дама ги поздрави със стихче, което помни още от ученичка. Спомени, вълнение в приятна обстановка и желание за нови срещи – 15ти септември в село Мечка се отпразнува и от малки, и от големи.

Беше отбелязан и празника **1 ноември /Ден на будителите/** с НОЕМВРИЙСКИ КОНЦЕРТ в ПК-Мечка, като бяха поканени младите таланти Мариса Басарбовска и Никола Желязков да поздравят посетителите на празника с прекрасни музикални изпълнения. Децата получиха малки подаръци и грамоти за съвремени Будители.

Отпразнувахме и подобаващо **Деня на християнското семейство,** съвместно с Пенсионерския клуб на с. Мечка.

Организирахме **конкурс КОЛЕДНА МАГИЯ** за направа на коледни декорации, сурвачки и картички. Взеха участие 58 деца - някой заедно със своите родители и учители от ОУ „Ангел Кънчев“- Русе, Силистра, Тутракан, Кюстендил. Материалите бяха изложени в Пенсионерски клуб – Мечка, а комисията в състав от Кмета на с. Мечка, Председателя на ПК и Председателя на ЧН се затрудниха значително да присъдят първа, втора и трета награда, затова всички получиха Диплом за участие, календар с логото на Читалището и малко лакомство.

След кратка пауза **Коледарската група** се възобнови с нови попълнения. Младите мъже се представиха на ниво на общинския празник. Беше извършено коледуване из селото.

**Коледно-новогодишното** тържество беше отбелязано в Пенсионерски клуб с много песни и танци с участието на Боряна Андрова и нейните завладяващи изпълнения на българска класика и народни песни.

С това последно мероприятие се приключи успешно годината.

 **ЖЕНСКА ФОЛКЛОРНА ГРУПА**

Групата се състой от 10 жени. Ръководител е Цанка Атанасова. Жените вземат неуморно участие и представят читалището и селото ни. Изпълняват автентичен фолклор, църковни песни и пресъздават обичаи.

 **КОЛЕДАРСКА ГРУПА**

Мъжката коледарска група се състой от 10 млади мъже. Ръководител е Светослав Славов. С огромно желание и само с две репетиции успяха да се представиха успешно и зарадваха жителите в селото ни, като във всяка къща подариха и календар за 2024 година.

 **ФИНАНСИРАНЕ**

Основните средства са държавното и общинско финансиране, както и наем на помещение - магазин и малко помещение за провеждане за репетиции за срещи, събиращо до 10-12 човека.

Важна и неотложна задача е РЕМОНТА НА СГРАДАТА НА НЧ „ОТЕЦ ПАИСИЙ – 1927“ . Вярваме, че със съдействието на общината това ще може да се осъществи, за да може читалището да функционира, да се развива и да провежда още много мероприятия, които да радват местното население с концерти, театри и други събития.

Стараем се, с обжщи усилия, ролята на Читалището да е все така важна и да е място и център на култура и традиции.

ПРИЛОЖЕНИЕ: Финансов отчет 2023 година.

С уважение ,

Изготвил:

 / Недялка Илиева /

Председател ЧН:

 /инж.агр.Ивалинка Цанкова /

Изх. №………/…………….2024 година

До

Г-Н ГЕОРГИ МИЛАНОВ

КМЕТ НА ОБЩИНА ИВАНОВО

До

Г-Н М.ДРАШКОВ

ПРЕДСЕДАТЕЛ НА ОБЩИНСКИ СЪВЕТ ИВАНОВО

Приложено изпращаме Ви ОТЧЕТЕН ДОКЛАД за дейността на НАРОДНО ЧИТАЛИЩЕ “ОТЕЦ ПАИСИЙ-1927“, С.МЕЧКА, община Иваново, област Русе за 2023 година.

ПРИЛОЖЕНИЕ : Съгласно текста

С уважение,

Председател ЧН:

 инж.агр. Ивалинка Цанкова